CELEX: 32007L0053
Language: hu
Date: 2007-08-29 00:00:00
Title: A Bizottság 2007/53/EK irányelve ( 2007. augusztus 29. ) a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez történő hozzáigazítása céljából való módosításáról (EGT-vonatkozású szöveg)

30.8.2007   
            
            
               HU
            
            
               Az Európai Unió Hivatalos Lapja
            
            
               L 226/19
            
         A BIZOTTSÁG 2007/53/EK IRÁNYELVE
   (2007. augusztus 29.)
   a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez történő hozzáigazítása céljából való módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztási cikkek tudományos bizottságával folytatott konzultációt követően,
   mivel:
   
               (1)
            
            
               A fluorvegyületek szerepelnek a 76/768/EGK irányelv III. mellékletének 1. részében foglalt felsorolásban, és vonatkoznak rájuk az ugyanitt megállapított korlátozások és követelmények. A fogyasztási cikkek tudományos bizottsága azt az álláspontot képviseli, hogy ha a fluoridnak való kitettség egyetlen forrását az 1 000–1 500 ppm fluorid mennyiséget tartalmazó fogkrémek jelentik, a fogkrém ajánlásnak megfelelő használata mellett minimális annak a veszélye, hogy hat év alatti kisgyermekeknél fluorózis alakuljon ki. Ezért a III. melléklet 1. részének 26–43., valamint 47. és 56. hivatkozási számát ennek megfelelően módosítani kell.
            
         
               (2)
            
            
               A 76/768/EGK irányelvet ezért ennek megfelelően módosítani kell.
            
         
               (3)
            
            
               Az ebben az irányelvben meghatározott intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT AZ IRÁNYELVET:
   1. cikk
   A 76/768/EGK irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2008. április 19-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok közlik a Bizottsággal e rendelkezések szövegét, valamint a Bizottság számára megküldenek egy táblázatot az e rendelkezések és az irányelv közötti megfelelésről.
   E rendelkezéseket 2009. január 19-től alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2007. augusztus 29-én.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 262., 1976.9.27., 169. o. A legutóbb a 2007/22/EK bizottsági irányelvvel (HL L 101., 2007.4.18., 11. o.) módosított irányelv.
   MELLÉKLET
   A 76/768/EGK irányelv III. melléklete 1. részének 26–43., valamint 47. és 56. hivatkozási számában az f oszlop minden egyes tétel után a következő szöveggel egészül ki:
   
      „A 0,1–0,15 % fluoridot tartalmazó fogkrémek esetében, ha a címkézés nem tartalmaz gyermekeknek szóló ellen javallatot (pl. »csak felnőttek számára ajánlott«), kötelező a következő figyelmeztetés feltüntetése:
      
         »Hat éves vagy annál fiatalabb gyermekek: borsónyi mennyiséget tegyen a fogkefére és ügyeljen arra, hogy gyermeke fogmosás közben minél kevesebb fogkrémet nyeljen le! Fluorid tartalmú kiegészítők használata esetén kérje ki fogorvosa vagy orvosa tanácsát!«”